

**REPUBLIKA HRVATSKA**

**OPĆINSKO DRŽAVNO ODVJETNIŠTVO**

 **U Š I B E N I K U**

 **Šibenik, Stjepana Radića 81**

Broj: P-14/2024

Šibenik, 12 srpnja 2024.

Na temelju članka 10. i 11. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/2017 i 89/2019) u daljnjem tekstu (Uredba) te sukladno Oglasu objavljenom 26. lipnja 2024. na web stranici Državnog odvjetništva Republike Hrvatske www.dorh.hr, web stranici Ministarstva pravosuđa, uprave i digitalne transformacije ww.uprava.gov.hr i Hrvatskom zavodu za zapošljavanje za prijam u državnu službu na određeno vrijeme u Općinsko državno odvjetništvo u Šibeniku, Stalna služba u Kninu, na radno mjesto upisničar – 1 izvršitelj/ica, dana 12. srpnja 2024. oglašava se sljedeća

OBAVIJEST

1. Testiranje kandidata za radno mjesto administrativni referent - upisničar 1 izvršitelj/ica koji su podnijeli pravodobne i potpune prijave te ispunjavaju propisane uvjete natječaja održat će se u Općinskom državnom odvjetništvu u Šibeniku, Stalna služba u Kninu, Dr. Franje Tuđmana 6.

dana 07. kolovoza 2024. s početkom u 09,00 sati.

II. Testiranju mogu pristupiti samo osobe koje se imaju smatrati kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima, koristiti se zakonima, drugom literaturom i bilješkama, te koristiti mobitel ili druga komunikacijska sredstva.

Zbog povrede navedenih pravila kandidat će biti udaljen s provjere znanja, dok postignuti rezultat Komisija za provedbu javnog natječaja (u daljnjem tekstu Komisija) neće priznati niti ocijeniti.

IV. Nakon provedbe pisanog dijela testiranja, na razgovor s Komisijom bit će pozvani oni kandidati koji su zadovoljili na provjeri znanja, sposobnosti i vještina u pisanom dijelu testiranja.

V. Kandidat koji nije pristupio testiranju više se ne smatra kandidatom u postupku.

VI. Sadržaj i način testiranja kandidata za radno mjesto administrativni referent - upisničar te pravni izvori za pripremu kandidata za testiranje objavljeni su na web-stranici Državnog odvjetništva Republike Hrvatske, istovremeno s objavom natječaja.

VII. Čelniku tijela Komisija dostavlja izvješće o provedenom postupku koje potpisuju svi članovi Komisije.

VIII. Izabrani kandidat/kandidatkinja obavještava se o izboru, a radi dostave uvjerenja o zdravstvenoj sposobnosti za obavljanje poslova radnog mjesta i uvjerenja nadležnog suda da se protiv nje/ga ne vodi kazneni postupak.

IX. Za najboljeg kandidata Općinsko državno odvjetništvo u Šibeniku, sukladno odredbi članka 122. stavak 3. Zakona o državnom odvjetništvu (Narodne novine broj 67/18), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

X. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na neodređeno vrijeme izabranog kandidata/kandidatkinje, koje se dostavlja kandidatima javnom objavom na web stranici Ministarstva pravosuđa i uprave Republike Hrvatske.

KOMISIJA ZA PROVEDBU JAVNOG NATJEČAJA